**Napiši spis po danih zahtevah. Pri sestavljanju svojega izdelka bodi pozoren na tvorjenje uvoda, primerjave in utemeljevanje zapisanega. Zadnja naloga je zastavljena preko sodelovalnega in kritičnega prijateljevanja – če imaš možnost, se preizkusi v izzivu …**

## BRATA – JUNAKA?

Predstavi Ahila in Parisa, zatem ju primerjaj. V primerjavi predstavi vsaj dve skupni značilnosti obeh književnih likov in vsaj dve razliki med njima. Predstavi, kateri od junakov po tvojem mnenju deluje v dobro človeštva (to dokaži s povzetkom vsebine dogajanja) in kateri le za svoje interese (dokaži s povzetkom vsebine). Napiši zaokroženo besedilo, dolgo do 350 besed.

**ISMENINA IZPOVED**

Predstavljaj si, da se je po veliki tragediji v tebanski kraljevi hiši Ismena zatekla k Tejreziju. Postavi se v njeno kožo in si zamisli, kako bi modremu starcu izpovedala svoje razmerje do preteklega družinskega spora in do oseb, vpletenih vanj. Iz tvoje predstavitve naj bo razvidna Ismenina presoja o lastni vlogi v dramskem dogajanju. Napiši zaokroženo besedilo, dolgo do 350 besed.

**KAKŠNA NAJ BO USODA LJUDI?**

Predstavi, kako si idealno sliko človeškega življenja v Epu o Gilgamešu predstavlja Gilgameš. Razmisli in utemelji, kaj je junaka pripeljalo do takšnega razmišljanja. Pojasni, kje vidiš razlike med svojim in Gilgameševim razmišljanjem. Napiši zaokroženo besedilo, dolgo do 350 besed.

## IZ SREČE V NESREČO

Prepričanje starih Grkov, da je človek nemočen pred svojo usodo, je mogoče prepoznati v mnogih njihovih zgodbah – tako v epiki kot v dramatiki. **Iz prebranih** **starogrških besedil** izberi tisto osebo, katere **usoda je po tvojem mnenju najbolj** **pretresljiva**. Usodo izbrane osebe predstavi tako, da bo razvidno, zakaj jo ocenjuješ oziroma doživljaš kot najbolj pretresljivo. Bolj kot izbira sta pomembna predstavitev in pojasnjevanje! Napiši zaokroženo besedilo, dolgo do 350 besed.

**ČE V SVOJI SE TRMI Z NESREČO PAJDAŠI!** (citat iz 1. zborske pesmi v Antigoni)

Niti trije poskusi, da bi Kreona odvrnili od njegovega namena, niso mogli preprečiti katastrofe v Sokofoklovi tragediji Antigona: Antigonin, Hajmonov, Tejrezijev. Razloži, kaj so vsi trije hoteli preprečiti in s katerimi argumenti oziroma razlogi (upoštevaj njihovo različnost!). V nalogi naj bo razvidno, kateri argumenti se zdijo tebi najmočnejši, kateri pa so streznili Kreona. Napiši zaokroženo besedilo, dolgo do 350 besed.

## RAZVOJ KNJIŽEVNE OSEBE

Iz besedil renesančne književnosti izberi tisto književno osebo, ki je dober primer tega, kako lahko človek na svoji življenjski poti osebnostno raste ali pada. Izbrano književno osebo predstavi in utemelji, kako se skozi pripoved spreminja. Izrazi mnenje o predstavljeni osebi in obravnavanem literarnem delu. Napiši zaokroženo besedilo, dolgo do 500 besed.

**BOJ ZA DRUGAČEN SVET V DON KIHOTU**

Označi glavni osebi romana in utemelji, kako se razlike med njima kažejo v govoru obeh oseb. Kaj menita osebi o svetu – utemelji s primeri iz književnega dela. Razloži, kakšnega sveta si želita. Primerjaj vrednote, ki jih zagovarjata osebi. Razloži, v kolikšni meri sta na svoji poti uspešna. Napiši zaokroženo besedilo, dolgo do 500 besed.

## PLEMENITOST – RENESANČNA VREDNOTA

Izberi dve književni osebi iz dveh različnih renesančnih del, ki se ti zdita primerni oziroma zanimivi glede na naslovno temo. Osebi predstavi in utemelji, na kakšen način se kaže njuna plemenitost. Presodi, ali je ta plemenitost morda tudi sporna oziroma problematična. Napiši zaokroženo besedilo, dolgo do 500 besed.

**IDEALIZEM IN REALIZEM V ROMANU DON KIHOT**

Glavna tema romana je nasprotje med idealizmom in realizmom, ki ju lahko povežemo z glavnima osebama romana. Predstavi don Kihota in Sanča Panso in ugotovi, v čem se kažeta don Kihotov idealizem in Sančev realizem. Prikaži dogodek, ki najbolje ponazori nasprotje med idealizmom in realizmom v romanu. Ovrednoti, kateri od junakov ti je bolj všeč, in pojasni, kako doživljaš konec romana. Napiši zaokroženo besedilo, dolgo do 500 besed.

### **LJUBEZEN IN VDANOST STA NAJVIŠJI VREDNOTI**

* Predstavi dve književni osebi iz renesančne književnosti (eno iz Don Kihota, drugo iz Hamleta), za kateri lahko presodiš, da čutita brezmejno ljubezen oz. vdanost do druge književne osebe. Primerjaj ju. Pojasni, katere značajske lastnosti oseb prevladujejo, kako ju označuje odnos do njima ljube osebe in kakšen je odnos drugih književnih oseb do njune ljubezni oz. vdanosti. Iz naloge naj bo razvidno, kako ljubezen pojmuješ in oživljaš ti in ali se strinjaš z naslovno trditvijo, pri čemer se naveži tudi na predstavljeni književni osebi. Napiši zaokroženo besedilo, dolgo do 500 besed.

### **PLEMENITOST – RENESANČNA VREDNOTA**

Izberi dve književni osebi iz dveh različnih renesančnih del (Don Kihot in Hamlet), ki se ti zdita primerni oziroma zanimivi glede na naslovno temo. Osebi predstavi in utemelji, na kakšen način se kaže njuna plemenitost. Presodi, ali je ta plemenitost morda tudi sporna oziroma problematična. Napiši zaokroženo besedilo, dolgo do 500 besed.

**PREDSTAVITEV AHILA**

Predstavi Ahila (tako značajsko kot njegovo fizično podobo), kot si ga spoznal. Besedilo daj v pregled sošolcu – le-ta naj tvojo nalogo pokomentira – svoj komentar naj posname in ti pošlje posnetek, dolg največ 40 sekund. Po poslušanju komentarja svojo nalogo popravi in jo oddaj skupaj s posnetkom v Moje učenje, v razdelek Dokazi. Napiši besedilo, dolgo do 100 besed.

**PRIMERJAVA DVEH GRŠKIH JUNAKOV – ZA DODATNE TOČKE**

Predstavi Hektorja in Ahila, zatem ju primerjaj in pri tem izpostavi njuna junaška kot tudi nejunaška dejanja. Izpostavi vsaj 2 skupni značilnosti obeh književnih likov in vsaj 2 razliki med njima oz. njunima usodama. Predstavi, kateri od junakov ti je bližje in pojasni, zakaj. Napiši zaokroženo besedilo, dolgo do 300 besed.

***Navodilo za povratno informacijo***

Sošolcu, ki ti pošlje v pregled besedilo, napiši, kaj te je v besedilu prepričalo, v kolikšni meri se je držal originalnega besedila, kje ga je dopolnil. Na podlagi kriterijev, ki smo jih opredelili za cilj (Znam določiti osrednjo idejo (sporočilo) in temo književnega besedila), predlagaj izboljšave. Pri kritičnem prijateljevanju bodi jasen, strokoven, razumljiv in kreativen.

***Navodilo za popravke/dopolnjevanje***

Preberi sošolčeve predloge za izboljšave in premisli, kako boš navedeno popravil/izboljšal. Besedilo popravi.